Castiello Mayor

No entivocar-se con o Castiel Mayor (1.110 m). situau en Bailo

O mallo d'o Castiello Mayor Toponimos oficials de Sobrarbe en www.lenguasdearagon.orgTamién Castiel Mayor ocasionalment. ye una formación calsinera que se troba d'entre a valle de Puértolas y a de Tella, anque por suerts d'a partición municipal, ye de raso adintro d'o municipio de Puértolas, pos este incluye mesmo os lugars d'o canto meridional (Puértolas, Bestué, Santa Chusta) como los d'a man norte (Biés y Escuaín) anque estes zagueros se troban abocatos en a valle de Tella. Cheolochicament ye un sinclinal pendito en una klippe aislata por erosión d'a lamina cabalgant de Cotiella. Ánchel Belmonte Ribas: Guía Geológica del Pirineo, Editorial Pirineo, p. 91, p 67.

O Castiello Mayor tiene dos puntons prencipals: o Castiello Mayor propiament dito, con 2.014 m, y la penya de l'Hombre (1.989 m), en o cabo nord-ueste.
200px|left|thumb|A diversidat floristica d'o paco d'o cillo de Mallarruego, en l'endreito d'a Font Frida (Escuaín).
Per o sud-ueste, las gleras d'as Col·laruelas en fan la baixada enta los barrancos de l'Arrés per la man puertolasa. Perque ye tan ferioso per os cantos, environato cuasi en os 360° per cillos y penyas que fan d'ir como que son murallas (per ixo ye que tiene l'apelativo de castiello), ye una montanya bien particular, pos nomás permite de puyar-ie per una canal que tiene per o canto de Puértolas, la dita solana d'o Castiello. Esta ye tan estreita que ta trancar-la no cal sique un baranato simple, de poquez metros, que deixa tota la montanya convertida en una corral chigantiza, y asinas s'ha emplegato tradicionalment.

O paco d'esta montanya, d'a parte per on s'encieta lo cillo de Mallarruego dica o garrot d'a "Traslapenna" (se veiga la etimolochía tras-la-penna) ye una d'as zonas de selvas caducifolias mes diversas d'os arredols d'o Parque Nacional d'Ordesa y d'as Tres Serols, con puestos como la clamor de la Font Frida (ta part d'Escuaín) a on lo sol nunca no alcanza a tocar mica.

En a suya cima bi ha un vértiz cheodesico.

Notas

Referencias

 Vinclos externos 

  Fuella d'o vértiz cheodesico

Categoría:Montanyas d'as sierras interiors pirenencas
Categoría:Montanyas d'a provincia de Uesca
Categoría:Vertices cheodesicos d'Aragón
Categoría:Montanyas de Puértolas
Categoría:Montanyas d'o Prepireneu aragonés
Categoría:Sinclinals pendius
Categoría:Penyas d'as sierras interiors pirenencas
Categoría:Islas tectonicas
Categoría:Penyas d'Aragón
Categoría:Penyas d'o Prepireneu aragonés
Categoría:Montanyas de Sobrarbe